Luzona bubuko

Luzona bubuko, konata ankaŭ kiel Luzona akcipitrostrigo (Ninox philippensis) kaj ankaŭ Filipina bubuko kaj Filipina akcipitrostrigo, estas specio de strigoj en la familio Strigedoj kaj genro Ninox. Ĝi estas endemio de Filipinoj kie ĝi vivas en arbaroj. Ĝi estas brun-blanke makuleca birdo kaj maskloj kaj inoj similaspektas.

Aspekto
La Luzona bubuko estas unu el la plej malgrandaj strigoj en la komplekso de Filipina bubuko. Ĝi havas blankajn brov-similajn striojn super la okuloj kaj la beko kaj blankan lipharojn formantajn ikso-formon sur la kapo. Ĝi ne havas plumtufojn sur la kapo similajn al oreloj. La supraj partoj de ĉiuj subspecioj estas brunaj, kaj la flugiloj estas makulecaj per ovalformaj blankaj punktoj. La vosto estas malhelbruna kun mallarĝaj blankaj strioj. La flankoj de la kapo estas brunaj, la mentono estas blankeca, dum la cetero de la subaj partoj estas palblankaj kun larĝaj brunaj strioj, kiuj estas pli elstaraj sur la brusto. La malsupra flanko de la vosto estas blanka. La subspecioj havas ĉi tiujn retecajn ŝablonojn sur la subaj partoj, sur la kapo, la supraj partoj de la dorso kaj la flugiloj. La piedoj estas parte kovritaj per plumoj kaj estas palflavaj. La beko estas oliveckolora.

Taksonomio
Estas jenaj tri subspecioj agnoskitaj en la specio de la Luzona bubuko:
 Luzona bubuko (Ninox philippensis)
 Ninox philippensis centralis – Bohol, Borakajo, Karabao, Gimaroj, Negros, Panay, Semirara kaj Sikijoro; pli obtuze bruna kaj malpli da makuloj sur subaj partoj
 Ninox philippensis philippensis – Biliran, Buad, Katanduanoj, Lejteo, Luzono, Marinduko, Polillo kaj Samar
 Ninox philippensis ticaoensis – Tikao; iomete pli malgranda ol la nomiga kaj kun pli malhela plumaro

Ekologio kaj kutimaro
Ĝi manĝas insektojn, ranojn, malgrandajn ronĝulojn kaj eĉ birdojn. La reprodukta sezono por ĉi tiu specio komenciĝas ĉirkaŭ februaro, uzante kavaĵojn en arboj kiel nestolokojn. Elnidiĝintoj estis raportitaj en marto kaj majo.

Habitato kaj konservostatuso
La Luzona bubuko troveblas en arbaraj areoj ĝis altitudo de 1 800 m super marnivelo, kvankam ĝi plejparte loĝas en areoj sub 1 000 m. Ĝia natura vivmedio estas subtropikaj aŭ tropikaj humidaj malaltaj arbaroj kaj tropikaj humidaj montaraj arbaroj.

Ĉi tiu specio estas listigita de la Internacia Unio por la Konservo de Naturo kiel Malplej Zorgiga, ĉar ĝi estas ankoraŭ loke odta kaj tolerema al vivejaj perturboj. Tamen, ĝia populacio malkreskas pro kompleta viveja senigo tra sia teritorio.

Ĝi troviĝas en multaj protektitaj areoj kiel la Natura Parko de Norda Sierra Madre, la Nacia Parko Bataan, la Natura Parko Nordokcidenta Panay Duoninsulo, la Natura Parko Norda Negros, la Protektita Pejzaĝo Rajah Sikatuna kaj la Natura Parko Samar Insulo, sed la efektiva protekto kontraŭ senarbarigo estas ankoraŭ malstrikta.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.
 Kennedy, R.S., Gonzales P.C., Dickinson E.C., Miranda Jr, H.C., Fisher T.H. (2000) A Guide to the Birds of the Philippines, Oxford University Press, Oxford.

 Eksteraj ligiloj 


Foto el Flickr

Kategorio:Strigedoj
Kategorio:Birdoj de Azio
Kategorio:Birdoj de la Filipinoj